cyanic-selkie/wikianc huggingface dataset:
Ernst Gebendinger
Ernst Gebendinger (født 10. februar 1926 i Winterthur, død 23. mai 2017 samme sted) var en sveitsisk turner.
Bosque County
Norsk innvandring
Bosque County hadde den største norske bosettingen i sørstatene. Allerede samme år som Bosque County ble opprettet (1854), kom det åtte norske familier hit fra østre Texas. Blant disse var også utvandringspioneren Cleng Peerson, som døde nær Clifton i 1865.
Fianna Fáil
Historie
Partiets representanter som etter stiftelsen ble innvalgt til parlamentet Dáil Éireann, tiltrådte ikke sine plasser før i 1927. I 1932 dannet partiet sin første regjering. Fra 1932 til 2011 var partiet størst i Dáil Éireann, og det har hatt regjeringsmakt syv ganger: 1932, 1948, 1951–1954, 1957–1973, 1977–1981, 1982, 1987–1994 og 1997–2011. Blant europeiske partier er det bare Socialdemokraterna i Sverige som har sittet i regjering lenger.
Zelda II: The Adventure of Link
Handling
Spillet starter like etter The Legend of Zelda, rundt Links 16-årsdag, helten fra det forrige spillet. Han legger merke til at han har fått et merkelig symbol på hans venstre hånd. Link tar kontakt med Impa (prinsesse Zeldas tjener og beskytter), som forteller han legenden om Zelda: For lenge siden bodde det en konge i Hyrule som hadde én datter og én sønn. Det var meningen at sønnen skulle arve kongens Triforce etter hans død, men den ble delt i biter og spredd rundt landet. Han fikk så vite at prinsesse Zelda visste hvor bitene befant seg, men nektet å fortelle han det. Prinsen valgte så å sende en trollmann som skulle få Zelda til å fortelle ham hvor bitene befant seg. Men da han også feilet ble han så sint at han kastet en forbannelse over henne som gjorde at hun sovnet. Trollmannen døde så, og prinsen ble etterlatt i sorg. Han flyttet Zelda til en seng i den nordre delen av slottet, i håp om at hun en dag skulle våkne. Prinsen beordret etter dette alle kongelige kvinner til å bli døpt Zelda. Etter å ha blitt fortalt historien av Impa setter Link av gårde for å redde prinsessen. Samtidig blir Link jaget av Ganons medsammensvorne, som søker å gjenopplive ham fra hans nederlag fra det forrige spillet ved å bruke Links blod. Siden Ganon ble beseiret i det forrige spillet, er han ikke med i dette spillet.
Leon Bashir
Biografi
Under utdelingen av Amandaprisen 2018 stormet Bashir scenen og holdt en tale der han skal ha rettet kritikk mot den norske filmbransjen. Han ble like etter ført ut av salen av vakter. Arrangøren av Amandaprisen, TV 2, klippet bort hendelsen før visning på fjernsyn. Bashir var nominert til prisen for beste mannlige skuespiller for Gjengangere. Prisen gikk til Adil Hussain for Hva vil folk si.
Nikobarene
Frem til kolonitiden
Nikobarene har antagelig vært bebodd i over 2000 år. Seks lokale mon-khmer-språk tales på øyene. Disse språkene tilhører den austroasiatiske språkfamilie som også omfatter språkene mon, khmer og vietnamesisk i Sørøstasia og mundaspråkene i India.
ABBA
Etableringen
Gruppens medlemmer hadde allerede i 1960-årene hatt suksess som musikere hver for seg; Benny Andersson med Hep Stars, Björn Ulvaeus med Hootenanny Singers samt Agnetha Fältskog og Anni-Frid Lyngstad som soloartister. Andersson og Ulvaeus arbeidet sammen som musikkprodusenter og låtskrivere i Stikkan Andersons plateselskap, Polar Music, før ABBA, blant annet for Ted Gärdestad og Hootenanny Singers.
De siste årene
Vinteren 1982 planla gruppen å spille inn ytterligere ett album, og tre låter ble spilt inn: «I am the City» (utgitt først 1993, på samlealbumet More ABBA Gold – More ABBA Hits), «You Owe Me One» (B-siden på sistesingelen) og «Just Like That» (enn i dag ikke utgitt i sin helhet). Arbeidet med albumet ble stoppet til fordel for et samlealbum, The Singles: The First Ten Years, med de mestselgende singlene de siste ti årene, samt to nye låter som ble utgitt som singler: «The Day Before You Came» og «Under Attack». Den førstnevnte var gruppens siste innspilling, mens den sistnevnte ble gruppens siste single i februar 1983.
Revival
Interessen for ABBA gjenoppstod i begynnelsen av 1990-årene. I 1992 ga synthpopgruppen Erasure ut en EP med covere av fire ABBA-sanger, ABBA-esque, og i London startet en discorevivalklubb som spilte én ny ABBA-låt hver time. Samlealbumet ABBA Gold – Greatest Hits ble utgitt like etter, og det kom til å bli det mest solgte albumet i Storbritannia i 1990-årene. Platen og oppfølgeren More ABBA Gold – More ABBA Hits, solgte bra rundt om i verden. I slutten av 1990-årene ble alle ABBA-albumene gjenutgitt på CD med restaurert lyd, ledet av Michael B. Tretow. Han satte også sammen en medley, ABBA Undeleted, til utgivelsen av CD-boksen Thank You for the Music i 1994.
Stadige ønsker om en gjenforening fra fans og media har blitt avvist av de fire medlemmene. I 2000 takket gruppens medlemmer nei til et tilbud om én milliard dollar for en gjenforeningsturné. I 2018 spilte imidlertid gruppen inn to låter sammen.
Musikalen Mamma Mia! hadde premiere på Prince Edwards Theatre i Londons West End 6. april 1999, 25 år etter gruppens seier i Eurovision Song Contest. Musikalen var skrevet av Catherine Johnson og er basert på gruppens låter. Siden da har musikalen blitt spilt over hele verden og oversatt til en rekke språk. Andersson og Ulvaeus har deltatt i arbeidet med musikalen. Filmen Mamma Mia! basert på musikalen ble satt opp på kinoer 2008, og oppfølgeren, Mamma Mia! Here We Go Again, fulgte i 2018.
Åmot (Modum)
Ungdomsskole
Søndre Modum ungdomsskole er en skole med klassetrinn fra 8. til 10. klasse. I skoleåret 2008-2009 hadde skolen 183 elever, 23 lærere og 5 andre ansatte. Kommunen han også en ungdomsskole i Vikersund, Nordre Modum ungdomsskole.
Den norske Israelsmisjon
Den norske Israelsmisjon (DNI) er Norges nest eldste misjonsorganisasjon, stiftet som Forening af Israels venner, 12. juni 1844 i Stavanger. Israelsmisjonen er i dag en landsdekkende bevegelse som samler medlemmer og partnere fra en stor bredde i kristennorge. Organisasjonen er åpen for alle som ønsker å dele evangeliet og som har en positiv grunnholdning til både jøder og arabere.
Fruentimmer
Betydning
Fra betydningen «kvinneværelse» fikk ordet etterhvert betydningen «samling av kvinner», før det til slutt fikk betydningen «en kvinne». Ordet kom neppe inn i dansk før på 1500-tallet, og betydningen «en enkelt kvinne» kjennes først fra 1600-tallet. Betydningen «kvinneværelse» forsvant stort sett omkring 1700, mens den kollektive betydningen «kvinner» holdt seg til over midten av 1700-tallet. Et eksempel finnes i Holbergs Jacob von Tyboe: Kan Herren ikke erindre forgangen til Bryllupet, da Herren dandtzede, hvilken Smilen og Hvisken der strax blev mellem Fruentimmeret? Senere fikk ordet nedsettende betydning. En fornem kvinne ble i stedet betegnet med det franske dame. I litteraturen er ordet "offentlig fruentimmer" blitt brukt som et begrep på en prostituert. Et eksempel på bruk av begrepet er i beskrivelsen av den fattige kvinnen i «En god samvittighet» av Alexander Kielland.
Rocky Graziano
Etter at han la boksehanskene på hylla, ble Graziano en populær TV-komiker.
Ragnhild Kåta
Senere liv
Da moren Gjertrud Noreng døde i 1934, ble Ragnhild hentet til Raufoss der hun bodde hos sin yngre søster Anne Dalen i tre år.
Krabi (provins)
Krabi-provinsen grenser på fastlandet til (fra nord og med klokka) provinsene Phang Nga, Surat Thani, Nakhon Si Thammarat og Trang. Utenfor kysten ligger provinsen og øya Phuket.
Administrativ inndeling
Krabi er inndelt i åtte distrikter (amphoe), som videre er inndelt i 53 kommuner (tambon) og 374 landsbyer (muban).
Joseph Guillemot
Etter OL vant Guillemot i 1922 det internasjonale terrengmesterskapet individuelt, og førte Frankrike frem til seier i lagkonkurransen både i 1922 og 1926. Han vant det franske mesterskapet på 5000 meter tre ganger, men deltok ikke i OL 1924 på grunn av uenighet mellom ham og det franske friidrettsforbundet.
North Karapura kraftverk
North Karapura kraftverk er et kullkraftverk under bygging ved Karapura i delstaten Jharkhand i India. Anlegget skal bygges ut med 3 x 660 MW superkritiske enheter. Kraftverket vil bli blant Indias større når det står fullført, med en produksjonskapasitet på 1 980 MW. Det er igang anbudsprosess for utstyret.
Petteri Nummelin
Timo Petteri Nummelin (født 25. november 1972, i Åbo) er en finsk profesjonell trener og tidligere ishockeyback som er vært blant annet assistenttrener for Storhamar Hockey i Fjordkraftligaen fra 2019 til 2022, som han også har spilt for Storhamar. Han har tidligere spilt for Minnesota Wild og Columbus Blue Jackets i National Hockey League (NHL), TPS og Lukko i finske Liiga, Frölunda HC i Elitserien, HC Davos og HC Lugano i sveitsiske National League A (NLA).
Alpin skiidrett under Paralympiske vinterleker 1994
Under Paralympiske vinterleker 1994 ble det konkurrert i alpine grener, for både kvinner og menn.
Paul van Dyk
Paul van Dyk (født Matthias Paul, 16. desember 1971 i Eisenhüttenstadt i Øst-Tyskland) er en av verdens ledende musikere, DJ-er og produsenter innen sjangeren elektronisk dansemusikk.
Biografi
Van Dyk (et pseudonym han valgte tidlig i sin karriere, på grunn av sin daværende kjærlighet for musikk fra Belgia ) ble født i Eisenhüttenstadt og flyttet sammen med moren til Øst-Berlin da han var syv år gammel, etter at foreldrene ble skilt. Der hørte han på musikk fra radiostasjoner i Vest-Berlin og ble kjent med elektronisk musikk. En uke før Berlinmurens fall i 1989, fikk han og moren lov til å utvandre til Vest-Tyskland, og de slo seg ned i Hamburg. Men i begynnelsen av 1990 flyttet han tilbake til Berlin.
Hans første produksjon, i samarbeid med Cosmic Baby, ble utgitt i 1992. I 1993 ble Paul kjent med remixen hans av Humates «Love Stimulation». Paul slapp debutalbumet 45RPM i 1994. De følgende årene tok Paul forskjellige spillejobber hovedsakelig i Nederland, men også flere og flere i utlandet etter hvert som han ble kjent. I 1997 slapp han sitt andre album Sewen ways, som ble en suksess.
Finntroll
Finntroll er et folk metal band fra Finland som kombinerer ekstrem metal med finsk polka, kjent som humppa, og tidvis joik. Selv om det er ei finsk gruppe er Finntrolls sangtekster på svensk ettersom vokalisten Katlas førstespråk er svensk (svensk er et av to språk i Finland). Finntroll betyr «Troll fra Finland».
Prunella Scales
Hun har for det meste spilt komedie-roller. Hennes første filmroller var i Pride and Prejudice og Herre i eget hus.
Themba Mnguni
Themba Mnguni (født 16. desember 1973) er en sørafrikansk fotballspiller.
Færøyenes flagg
Færøyenes flagg (på færøysk kalt Merkið, «Merket») er et nordisk korsflagg, først presentert 22. juni 1919 og i offisiell bruk siden 1940.
Bekvemmelighetsflagg
Utflagging brukes også i en videre betydning om å flytte bedriftsvirksomhet (spesielt produksjon) fra høykostland (f.eks. land i Europa/Nord-Amerika) til lavkostland (f.eks. Kina).
Botsgang
Botsgang eller botsøvelse har sin opprinnelse i den katolske middelalderkirkes tro på at mennesker kunne og skulle gjøre bot for sine synder for dermed å slippe lettere gjennom til det hinsidige.
Historiens mest kjente botsgang er den tysk-romerske keiser Henrik IVs kanossagang til den daværende pave Gregor VII. Siden initiativet var fra keiserens side, var dette ingen ekte botsgang, men resultatet var en pavelig absolusjon.
Birgitte Stærnes
Birgitte Güssow Stærnes (født 12. desember 1970) er en norsk fiolinist fra Kongsberg, mest kjent fra Duo A Corda (1997) med Martin Haug og som kunstnerisk leder for Johan Halvorsen Musikkfest. Hun studerte hos Isaac Shuldman (1983–95) som blant annet lot henne spille med Moskva symfoniorkester såvel som Minsk kammerorkester. Hun debuterte i Universitetets Aula i 1991.
Anne Brown
Anne Wiggins Brown (født 9. august 1912 i Baltimore i USA, død 13. mars 2009 i Oslo) var en amerikansk-norsk operasanger (sopran), sangpedagog og iscenesetter. Hun anses som en pioner innenfor opera for afroamerikanere.
Liv og virke
Som datter av en sanglærerinne fikk Anne Brown tidlig skolering innen sang, men ble nektet sangutdanning i hjembyen på grunn av regler om raseskille. Sin utdanning fikk hun derfor ved Morgan College og etter hvert, instutt for Musical Art ved Juilliard School i New York. Hun ble kjent verden over gjennom rollen som Bess i George Gershwins folkeopera Porgy and Bess, urfremført ved The Alvin Theatre i New York 10. oktober 1935. Rollen Bess ble spesielt skrevet for hennes stemme. Deretter hadde hun roller på Broadway, foretok flere oppsetninger av Porgy and Bess, samt figurerte i filmen om Gershwin, «Rhapsody in Blue».
På 1950-tallet fortsatte hun sin karriere i oppsetninger som Gian Carlo Menottis «The Medium and The Telephone». Kronisk astma gjorde at hun trakk seg tilbake tidlig, men hun fortsatte som sangpedagog, med Åse Kleveland, Karin Krog, Elizabeth Norberg-Schulz, Trond Halstein Moe, Liv Dommersnes, Liv Ullmann, Anne Nyborg, Ranveig Eckhoff, Nora Plau og Sølvi Wang blant de mer kjente elevene.
Det store togrøveriet (1903)
Det store togrøveriet (The Great Train Robbery) er en amerikansk stumfilm fra 1903. Den er regissert av Edwin S. Porter, og regnes blant de mest kjente og betydningsfulle stumfilmene noensinne. Filmen er den nest eldste filmen som ble tatt med i filmutvalget i den amerikanske boka 1001 filmer du må se før du dør (2003).
Tyskland under Sommer-OL 2012
Tyskland deltok i Sommer-OL 2012 i London som ble arrangert i perioden 27. juli til 12. august 2012.
Cape Town Opera
Cape Town Opera viser regelmessig produksjoner internasjonalt og har samarbeidet med selskaper som Norrlandsoperan samt Welsh National Opera. Viktige internasjonale produksjoner inkluderer fremføringene ved åpningen av Welsh Millenium Centre i Cardiff, Giacomo Puccinis Turandot med Norrlandsoperan, en europeisk turné med Jerome Kerns og Oscar Hammerstein IIs Show Boat (gjestet Den Norske Opera i 2005) samt fremføringer av George Gershwins Porgy and Bess med både Welsh National Opera og Norrlandsoperan i 2006. Porgy and Bess ble først fremført i Cape Town i 2006 og ble tidlig sommeren 2008 satt opp ved Deutsche Oper i Berlin. 9. august–29. august 2008 gjestet Cape Town Opera hovedscenen på Den Norske Opera med denne forestillingen.
Smarttelefon
Begynnelsen
Ericsson lanserte i 1997 konseptmodellen GS88, den første mobilenheten som ble merket og markedsført som «smartphone» av noe selskap.
Lysbue
En lysbue, ofte unøyaktig kalt gnist, er et fenomen som oppstår når den elektriske spenningen er høyere enn det mellomliggende materialets gjennomslagsspenning. Ved gjennomslag er det vanlig at materialets karakter endrer seg, en får elektrisk nedbrytning, noe som både kan medføre en vedvarende lysbue eller en øyeblikkelig utslukking av lysbuen. Ved vedvarende lysbue så vil det dannes en bro av plasma direkte mellom elektrodene hvis det ikke er annen ytre påvirkning. Resultatet blir at strømmen vil passere i plasmaet dannet av det mellomliggende materialet og vil oppfattes som et skinnende hvitt lys (ionisering).
Bruk i hjemmet
Insektfeller bruker også lysbuer til å drepe insekter ved å lokke dem med tiltrekkende lukt inn i et nettverk av høyspente elektroder. Insektet dør momentant når det blir truffet av lysbuen, og lysbuene kan her høres som rolig knatring. Lysbuen oppstår i dette tilfellet ved at insektet forkorter avstanden overslaget må vandre, derved er forutsetnignene tilstede for gjennombrudd hvoretter lysbuen opprettholdes til tilstrekkelig mye av insektet er forbrent og forutsetnignene ikke lengre er tilstede for å opprettholde lysbuen.
Christopher Gillberg
Gillbergs kriterier for Aspergers syndrom
(Disse kriteriene er forskjellige fra de som står i DSM-IV-TR.)
Mushom
Mushom er ei bygd i Øvrebø, Vennesla kommune.
Makpelahulen
Moskeen
Rundt grotten er det oppført en moské, Al-Haram Al-Ibrahimi (Ibrahimimoskeen eller Abrahamsmoskéen).
Heimåler
Utbredelse
Arten finnes i Vest- og Mellom-Europa. I Norge er den bare kjent fra Aust-Agder, der den ble funnet ved Arendal i 1996.
Jorunn Marie Bratlie
Hun gikk i lære hos Jens Harald Bratlie og Reimar Riefling og debuterte i Universitetets Aula 1973. Hun studerte ved Norges musikkhøgskole (1977) og under Karl Engel ved musikkhøgskolen i Hannover (diplom, 1979). Hun er førsteamanuensis i klaver ved Norges musikkhøgskole. Debuterte i Wigmore Hall med Birgitte Stærnes (2004).
Burkina Faso
Burkina Faso er en innlandsstat i Vest-Afrika. Det grenser til Mali i nord, Niger i øst, Benin i sørøst, Elfenbenskysten, Ghana og Togo i sør. Landet het tidligere Øvre Volta, men skiftet navn i 1984. Burkina Faso betyr de oppreistes land eller de ærliges land på mossi og dyula, de to dominerende afrikanske språkene i landet. Det var en fransk koloni til 1960. Gjennom tre tiår var landet svært ustabilt, men tidlig på 1990-tallet ble det avholdt demokratiske valg, og til i 2010-årene framsto det politiske klimaet som nokså stabilt. I 2022 skjedde to statskupp. Landet fikk sitt nåværende navn av den tidligere presidenten Thomas Sankara etter maktovertagelsen i 1983 fra de tidligere kolonimaktvennlige regimer i landet.
Historie
Burkina Faso, kjent som Øvre Volta frem til 1984, har en turbulent politisk historie. Rundt 1300-tallet var det kongedømmet Mossi som regjerte og forsvarte landet fra krigende stammer ifra sør. Fra 1300- til 1600-tallet fantes en høykultur i Loropeni.
30. september 2022 skjedde et nytt statskupp. En av juntalederen Damibas kolleger, kaptein Ibrahim Traore, hadde uttrykt misnøye med Damibas håndtering av det islamistiske jihadistopprøret i den nordlige delen av landet og overtok makten gjennom et nytt statskupp. Traore har vært leder for spesialstyrken Cobra i byen Kaya i det nordlige Burkina Faso hvor det har vært harde kamper mellom opprørere og militæret.
Provinser
• #Kadiogo (Ouagadougou)
• #Nayala (Toma)
• #Ziro (Sapouy)
• #Zondoma (Gourcy)
George Gershwin
George Gershwin (født Jacob Gershovitz 26. september i Brooklyn i New York, død 11. juli  i Hollywood i California) var en amerikansk komponist og pianist.
UCI ProTour 2008
UCI ProTour 2008 var den fjerde sesongen UCI arrangerte sin ProTour. Alejandro Valverde vant sammenlagt som i 2006.
Bayerns kronregalier
Bayerns kronregalier er kronjuvelene som ble brukt i Kongeriket Bayern fra 1806 til 1918. I 1806 gav Napoléon Bonaparte det daværende Hertugdømmet Bayern, som var alliert med Frankrike, status som kongerike, i forbindelse med sin nytegning av Europakartet. Den tidligere hertugen av Bayern, og fra 1806 den første kongen av Bayern, Maximilian I av Bayern, fikk derfor laget et sett med nye bayerske kronjuveler.
Regaliene omfatter
Krone des Königreichs Bayern
Vostervatnet
Tilløp og utløp
Det er flere mindre tilløpsbekker til vannet, blant annet Leabekken og Ytrebekken som er gyteplass for ørret. Vannet renner videre ut i Fiskåna som til slutt ender i Årdalsfjorden. I Fiskåna er det så sent som i 2015 registrert tett bestand av elvemusling - noe som blant annet tyder på at vannkvaliteten her er god.
Wilhelm Wolf
Bakgrunn
Wilhelm Wolf tok etter grunnskoleutdannelsen først utdannelse ved en kelnerskole (med læretid i foreldrenes bedrift).
Ulm
Samferdsel
Ulm har et offentlig kollektivtransportsystem som er basert på flere busslinjer og en sporveislinje. Parkeringsplasser for pendlere er tilgjengelig, samt parkeringsgarasjer i bykjernen. Flere av gatene i gamlebyen er gågater.
Martin Rade
Die Christliche Welt
Rade redigerte i 1886/1887, i Leipzig, hos forleggeren Friedrich Wilhelm Grunow den første årgang av et tidsskrift som het Evangelisch-lutherisches Gemeindeblatt für die gebildeten Glieder der evangelischen Kirchen (Evangelisk-luthersk menighetsblad for en utdannede medlem av de evangeliske kirker). Ut av dette tidsskriftet kom året etterpå (1888/1889) det protestantiske halvmånedstidsskriftet Die Christliche Welt. Tidsskriftet utkom i 55 årganger, i tidsrommet mellom 1889 til 1941.
HimalPartner
HimalPartner – tidligere Tibetmisjonen er en norsk misjonsorganisasjon som arbeider med kristen yrkesmisjon i Tibet og Nepal.
Energibistand
Kompetanseutbygging 1965-2006. Det viktigste bidraget har vært kombinasjonen av støtte til utbygging av vannkraftanlegg, overføring og fordelingsnett og støtte til institusjonell kapasitetsutvikling. Støtten har bidratt til kompetanseoppbygging i hele sektoren. De viktigste suksessfaktorene har vært langsiktig, stabil og bred innsats.Resultatene har variert betydelig. Bygging av infrastruktur har vært vellykket, men forsinkelser og kostnadsoverskridelser har ofte skjedd. Når det gjelder institusjonell kapasitetsutvikling i sentralforvaltningen har resultatene ifølge evalueringen vært blandet. Oppmerksomheten om miljø har vært svak og usystematisk, både i bistandsforvaltningen og mottakerinstitusjonene.
Frieda von Richthofen
Liv
I 1912 møtte hun D. H. Lawrence, som på den tiden var en elev av hennes ektemann. Hun ble snart forelsket i den seks år yngre mannen, og paret rømte til Tyskland, med barna etterlatt i England. I løpet av deres opphold ble Lawrence arrestert som spion, men etter at Friedas far hadde lagt seg imellom ble han løslatt og de reiste sørover til Italia. Etter hennes skilsmisse fra Weekley ble Frieda og Lawrence gift i 1914. De hadde til hensikt å bli på kontinentet, men da krigen brøt ut samme år ble de værende i England hvor de måtte utstå offisiell trakassering og sensur. De slet også med begrensede inntekter og Lawrences allerede skrøpelige helse.
Frieser
Frieser er en eldgammel hesterase som stammer fra den primitive europeiske skogshesten. Den avles hovedsakelig i Friesland på nordkysten av Nederland. På 1500- og 1600-tallet ble andalusiere krysset med etterkommere av denne eldgamle rasen, av oppdretterne som ønsket å avle frem en arbeidshest. I middelalderen ble frieseren brakt til andre deler av Europa, og brukt av riddere som krigshester. I dag gjør rasens stilige utseende, flotte bevegelser og store personlighet den populær som showhest, dressurhest og i kjørekonkurranser.
Månetempelet
Månetempelet (kinesisk: 月坛, pinyin: Yuètán) i Beijing i Folkerepublikken Kina er et tempel med et månealter, i nabolaget Fuchengmen i bydistriktet Xicheng vest i byen.
Elektronkonfigurasjon
Eksempel
Her vises elektronkonfigurasjonen for et fylt femte skall:
Denne informasjonen kan skrives som 5s2 5p6 5d10 5f14 5g18 (Se nedenfor for flere detaljer angående notasjon)
Elektronkonfigurasjon i molekyler
I molekyler er situasjonen mer kompleks, da hvert molekyl har forskjellig orbitalstruktur.
Laughlin Air Force Base
Historie
Basen åpnet i mars 1943 som Laughlin Army Air Field. Seinere samme år omdøpt til Laughlin Field. Basen ble nedlagt i oktober 1945, men gjenåpnet med nåværende navn i mai 1952.
Marianne (sang)
«All day, all night, Miss Mary Ann down by the seaside sifting sand».
Kardinal
Utnevnelse
Kravet for å bli utnevnt til kardinal er at man er en presteviet mann som har utmerket seg ved sin lære, fromhet og klokskap. Tidligere kunne også legmenn bli kardinaler, men i kirkeloven av 1917 ble dette endret. Siste gang en legmann ble utnevnt var i 1858, da en jurist ble utnevnt og gitt ansvar for å skrive statuttene for Kirkestaten.
Titler og ytre tegn
Kardinaler som er østlige patriarker tiltales som dette, med formen «Salighet». De vil normalt også bære ytre tegn fra sin egen tradisjon fremfor de romerske kardinalstegnene.
Elisabeth Bang
Personlige forhold
Elisabeth Bang var gift med kollega Pål Skjønberg og var mor til skuespillerne Hennika Skjønberg og Siv Skjønberg.
Triakistetraeder
Areal og volum
Arealet A, volumet V, radiusen p av en innskrevet kule, midtradiusen r, grunnflaten G og den korte sidelengen b til et rombikosidodekaeder med lengste sidelengde a er:
Kommunestyrevalg i Ørland
Kommunestyrevalg i Ørland kommune, Sør-Trøndelag.
Kommunestyrevalget 2003
Det største partiet, Senterpartiet, var i koalisjon med Frp, SV og Pensjonistpartiet; koalisjonen hadde 15 av 25 plasser i kommunestyret.
Appalachene
Navnet skriver seg fra en landsby på nordkysten av Florida. Medlemmene av Narvaez-ekspedisjonen kom hit i 1528, og de tolka navnet som Apalachen. Dette ble så betegnelsen på indianerne som bodde her (apalachee-stammen), såvel som på flere geografiske områder rundt. Det er det fjerde eldste bevarte europeiske stedsnavnet i USA (etter Florida, Cape Canaveral, og Dry Tortugas).
Chen Deming
Chen Deming (forenklet kinesisk: 陈德铭; pinyin: Chén Démíng, født 1949 i Shanghai i Kina) er en kinesisk kommunistisk politiker. Han var Kinas handelsminister fra 2007 til 2013.
Dorothy Tennant
Dorothy Tennant (født 22. mars 1855 i London, død 5. oktober 1926) var en britisk neoklassistisk maler fra viktoriatiden. Hun ble født til en diplomat-far og studerte under Jean-Jacques Henner.
Dorothy giftet seg en gang til, denne gang med Henry Curtis i 1907.
Wood Buffalo nasjonalpark
Langt sør i nasjonalparken ble det ved en tilfeldighet i 2007 oppdaget (av forskere som studerte satellittbilder fra Google Earth) en beverdemning på hele 850 m. Demningen er anslått til å være verdens største beverdemning, og forskerne tror at byggingen kan ha pågått siden rundt 1975. Området er imidlertid så øde og fjernt fra folk og veier, at ingen hadde tatt seg fram dit før i 2014.
Sørkedalens Idrettsforening
Skiidrett var klubbens kjerne i mange år, go klubben er best kjent for de historiske skiløperne de hadde tidlig på 1900-tallet. I tillegg til skikongen Lauritz Bergendahl er kjente navn Johan Kristoffersen, Ingvar Langlien, Johan Grøttumsbråten (gikk til BUL) og Lars Bergendahl. Peder Grøttumsbråten vant klubbnes første kongepokal i 1889.
Navneskiftet til Sørkedalens Idrætsforening kom i 1905, da sykkelsport ble en voksende aktivitet, og ble tatt opp som idrett i klubben.
Haile Gebrselassie
Gebrselassie er tildelt Fyrsten av Asturias' pris for sport for 2011.
Guvernementet Nord-Sinai
Shamal Sina' (arabisk: شمال سيناء ) er en region øst i Egypt som dekker den nordlige halvdelen av Sinaihalvøya. Dens arabiske navn betyr Nord-Sinai. Hovedstaden er Al 'Arish.
Hoveddelen av befolkningen en beduiner.
Joseph Vilsmaier
Joseph Vilsmaier (født 24. januar 1939 i München, død 11. februar 2020 samme sted) var en tysk filmregissør og filmfotograf.
Van Mijenfjorden
Geografi
Selve Van Mijenfjorden regnes vanligvis som den 62 kilometer lange fjorden øst for Akseløya, en smal øy som nesten sperrer hele innløpet, og har forbindelse med Bellsund via de to korte sundene Akselsundet og Mariasundet. Bellsund, vest for Akseløya, har munning mellom Lågneset i nord og Straumneset i sør. Fra Bellsund går Van Keulenfjorden av i sørøstlig retning.
Nordkysten av Van Mijenfjorden tilhører Nordenskiöld Land Nasjonalpark og hele fjorden tilhører Forvaltningsområde 10 hvor tilreisende kan bevege seg uten å melde til Sysselmannen og uten forsikring. Ferdsel til alt land og hav sør for fjorden skjer derimot utenfor Forvaltningsområde 10 og innebærer forsikrings- og meldeplikt.
Navn
Fjorden er oppkalt etter Willem van Muyden. Nordenskiöld skrev feilaktig navnet hans som Van Mijen, og dette har siden blitt brukt.
VM i turn 1905
Det andre verdensmesterskapet i turn ble arrangert 22. – 23. april 1905 i Bordeaux i Frankrike.
Støylsnestunnelen
Vegvesenet har forlenget tunnelen til Kjøsnes, slik at den blir over åtte kilometer lang. Bakgrunnen er at eksisterende vei langs Kjøsnesfjorden er utsatt for mange skred. Den nye tunnelen blir omtalt som Kjøsnestunnelen. Anleggsarbeidet ble innledet høsten 2019 og ble åpnet 09.11.22. Deler av den nye tunnelen (omkring 3000 meter) ble utsprengt i 2018 for å skaffe steinmasser til utbedring av strekningen Bjørset-Skei på E39. Adkomsten til denne ble skaffet ved et tverrslag som skal brukes som rømningsvei i den ferdige tunnelen. Den eksisterende veien i dagen skal bli gang- og sykkelsti.
Fransk Polynesia
De fem øygruppene
Den ubebodde øya Clipperton, nord for ekvator, er ikke en del av Fransk Polynesia. Etter beslutning i 2008 er ansvaret for administrasjon av øya delegert til høykommissæren i Fransk Polynesia.
Selskapsøyene
îles du Vent består av den største av øyene, Tahiti, samt øyene Moorea, Maiao og Mehetia og atollen Tetiaroa. Vest for disse ligger îles Sous-le-Vent, der Bora Bora er den mest kjente øya, og som videre består av øyene Huahine, Maupiti, Raiatea og Tahaa, samt atollene Manuae, Maupihaa, Motu One og Tupai.
Flora og fauna
Øyene har tett, subtropisk vegetasjon langs kysten og i innlandsdalene på de fjellrike øyene. Det vokser kokospalmer, mangotrær, brødfrukttrær, jerntre, bougainvillea og frangipani. De høyeste øyene har relativt vel bevart tåkeskog der det finnes mange endemiske arter. Her finnes trebregner. Tahiti har tre fjellområder på over 2000 moh. der det finnes tropisk subalpin skog. Bløtdyrfaunaen er spesielt rik. Det finnes 320 sneglearter som bare lever i habitater i Fransk Polynesia. Øyene har 893 arter karplanter. Av disse finnes 58 % kun i Fransk Polynesia. Av 31 landfuglarter er 22 endemiske. På land er det sparsomt med dyreliv, utover husdyr.
Befolkning
Per august 2017 hadde Fransk Polynesia en befolkning på 275,918. Folketallet økte med 3,3 % fra 2007 til 2012 og med 2,85 % fra 2012 til 2017. Befolkningen fordelte seg i 2012 på øygruppene slik:
Språk
Fransk er offisielt språk, men befolkningens opprinnelige språk tilhører gruppen av polynesiske språk.
Fra europeisk rivalisering til fransk protektorat
Det franske protektoratet ble møtt med motstand på Tahiti, der den britiske innflytelsen var sterk og der protestantene viste motvilje mot økt katolsk og fransk innflytelse. Mellom 1844 og 1847 utkjempet tahitiere basert i fjellene en krig mot franskmennene. Også på Marquesasøyene møtte Frankrike voldelig motstand. Da Frankrike i 1880 annekterte Îles Sous-le-Vent, måtte også disse undertvinges med makt. På Gambierøyene ble franske tjenestemenn møtt med uvilje av katolske misjonærer som styrte samfunnene der. På Gambierøyene hadde franske misjonærer etablert katolskstyrte samfunn.
Selv om Frankrike skaffet seg politisk kontroll, fortsatte skipsfart og handel å være dominert av britiske og amerikanske firma, som benyttet Papeete som transitthavn. I andre halvdel av 1800-tallet kom forsøk på å etablere plantasjer på Tahiti. Det ble rekruttert arbeidskraft fra andre steder i Polynesia, særlig Gilbertøyene, samt Ny-Hebridene i Melanesia og fra Hongkong. Mens arbeiderne fra stillehavsøyene vendte hjem etter endt kontraktsperiode, ble en del kinesere værende. Videre rekruttering av arbeidsinnvandrere ble stanset av franske myndigheter på grunn av tvilsomme rekrutteringsmetoder og klager på at kinesere etablerte seg som handelsmenn og ga europeere konkurranse.
Fra koloni til territorium
Fram til andre verdenskrig var polynesierne franske undersåtter, men fikk statsborgerskap bare om bestemte vilkår, blant annet om utdannelse, var oppfylt. Et skifte kom etter verdenskrigen, da innbyggerne fikk statsborgerskap og det ble innført egne politiske institusjoner for territoriet. Samtidig vokste det fram en nasjonal bevegelse og i 1950 ble det første politiske partiet grunnlagt.
Politikk og administrasjon
Fransk Polynesia har tre representanter i den franske nasjonalforsamlingen og to representanter i senatet. Disse velges i alminnelige valg.
Lundugle
Levevis
De jakter ved å vente på en lav gren i åpent skoglandskap eller i skogkanten og slå ned på byttet. De kan også fange insekter i flukten. De spiser hovedsakelig store insekter og små gnagere, og også små fugler. De jakter om natten eller like før grålysningen, de bruker sin ypperlige hørsel og nattsyn til å lokalisere byttet.
Fransk Polynesia
Avkolonisering
Fransk Polynesia står på FNs liste over ikke-selvstyrte områder.
Økonomi og næringsliv
Offentlig sektor er en viktig arbeidsgiver. Den franske stat sysselsetter rundt 11,000 personer, derav 5,500 lærere og 1,100 militære (2013). Omkring 4,000 statstjenestemenn er i Fransk Polynesia på midlertidige kontrakter på mellom to og fire år. Kommunene sysselsetter 4,500. Selvstyremyndighetene hadde i 2013 omkring 6,000 ansatte. Omkring 3,500 arbeidet i 2008 i offentlig eide selskaper.
Import og eksport
Lokal produksjon beskyttes av importavgifter og det er restriksjoner på import av visse matvarer. Dette bidrar til høye levekostnader. Eksportnæringene har vært negativt påvirket av at verdien av stillehavsfrancen er bundet til euro, og dermed har steget i verdi i forhold til amerikansk, australsk og nyzealandsk dollar. Dette har også gjort landet til et dyrere reisemål i de viktigste markedene.
Turisme
For små hoteller, pensjonater og private overnattingssteder finnes det en offentlig klassifiseringsordning, der det tildeles én til tre tiareblomster etter standard og kvalitet. I 2012 var 79 hoteller og overnattingssteder vurdert etter denne ordningen, mens det store flertallet overnattingssteder i denne kategorien ikke er vurdert etter tiareordningen.
Kalender og helligdager
Franske offisielle helligdager gjelder også i Fransk Polynesia. I tillegg finnes et par andre merkedager, som har offisiell status i landet. 5. mars, markeres som dagen for evangeliets ankomst (fête de l'Évangile) til minne om at de første misjonærene steg i land denne datoen i 1797. 29. juni feires som autonomidagen (fête de l'autonomie).
Feiring av autonomidagen har vært politisk omstridt. Den har blitt markert i regjeringsperiodene til selvstyretilhengerne Flosse og Tong Sang, men ikke av uavhengighetstilhengeren Temaru. Siden 29. juni er årsdagen for Frankrikes anneksjon, har markeringen møtt motstand fra uavhengighetstilhengerne. Under president Temaru ble autonomidagen i 2004 erstattet av 12. juli, datoen for vedtaket om begrenset selvstyre i 1977. Dagen ble feiret til ære for at Francis Sanford, som fikk innført begrenset selvstyre og ble regjeringssjef i 1977. I 2006 lanserte Temarus regjering 20. november som ny offentlig helligdag til erstatning for autonomidagen. Tanken var at Matari'i i ni'a, stjerneformasjonen pleiadenes tilsynekomst og begynnelsen av den fruktbare årstid, skulle feires som en panpolynesisk kulturfest.
Skole
Fram til 1980 var fransk eneste tillatte språk i skolen. Tahitisk var forbudt og aktivt motarbeidet. I 1980 kom tahitisk inn i skolen som undervisningsspråk. Selvstyreloven bestemmer at det skal undervises i tahitisk i skolen. Fransk Polynesias forsamling kan dessuten bestemme at andre polynesiske språk skal benyttes ved bestemte skoler. Fransk er likevel fortsatt det dominerende språk i skolen. Polynesiske elever slutter skolen tidligere enn barn fra andre grupper.
Grizzlybjørn
Taksonomi
I Nord-Amerika finnes både vanlig brunbjørn, grizzlybjørn og kodiakbjørn. Sistnevnte skiller seg fra de to andre gjennom å være generelt mye større og gjennom forskjeller i skallen. Den lever også isolert fra disse på noen få øyer. Den klassifiseres derfor i en egen underart. Det som skiller brunbjørn og grizzly i Amerika er nærmest kun fargen og habitatet den lever i. Grizzlybjørnen er en innlandsbjørn, mens brunbjørnen lever i mer kystnære strøk. Mange forskere mener at disse habitatene påvirker forskjellen i utseende.
Fransk Polynesia
Høyere utdanning og forskning
Institut Louis Malardé er et medisinsk forskningsinstitutt, som også driver folkehelsearbeid. Laboratoire de Géophysique overvåker seismisk aktivitet og har ansvar for tsunamivarsling. De to instituttene holder til i Papeete. På Moorea er det to forskningsinstitusjoner, Centre de Recherche Insulaire et Observatoire de l'Environnement (CRIOBE) og Richard B. Gump South Pacific Research Station drevet av University of California, Berkeley, som driver forskning på natur og miljø. De to institusjonene utgjør Moorea Ecostation, som samarbeider om kartlegging av økologiske konsekvenser av lokale og globale endringsprosesser, og kartlegger arter og biologisk mangfold.
Atomprøvesprengningene ble fra 1964 til 1996 drevet av Centre d'expérimentation du Pacifique (CEP).
Grizzlybjørn
Geografisk spredning og habitat
Grizzlybjørnen finnes i dag fra nord i Alaska og Canada, til statene Washington, Montana, Idaho og Wyoming i USA i sør. Historisk var imidlertid denne bjørnen å finne helt sør til det nordvestre Texas. I dag er det imidlertid kun i nasjonalparkene i USA at det fortsatt finnes grizzlybjørner.
Volvo PV651
Motoren var utstyrt med en solid, sjulagret veivaksel, uvanlig på denne tiden. Bremsene var mekaniske Bendix-Perrot-system og parkeringsbremsen virket på drivakselen.
Grizzlybjørn
Grizzly i Canada
I tillegg til disse dyra kommer den kanadiske stammen av grizzlybjørner, som er estimert å være mellom 26.916-34.150 dyr. Av disse befinner ca. 14 000 dyr seg i Britisk Columbia, ca. 6 000-7 000 i Yukon, ca. 5 100 i Nordvestterritoriene, ca. 1 000 i Alberta og mellom 800 og 2 000 i Nunavut. Den kanadiske stammen har vært relativt stabil siden 1990, selv om myndighetene tillater jakt. Det skytes omkring 450 grizzlybjørner i Canada hvert år. I tillegg vet man at det drepes omkring 100 bjørner som følge av menneskelig aktivitet, men det finnes også store mørketall.
Fransk Polynesia
Medier
Det finnes en rekke radiokanaler: Polynésie 1ère, Radio 1, Tiare FM, Taui FM, Radio Maohi, Radio te reo o tefana, Radio te vevo no Papara og Radio Marquises.
Det nye Labour
Det nye Labour (engelsk: New Labour) viser til en periode i britisk historie og for Labour Party, det britiske arbeiderpartiet, fra midten av 1990-tallet og fram til 2010 da partiet var ledet av Tony Blair og Gordon Brown. Betegnelsen stammer fra et konferanseslagord som ble første gang benyttet av partiet i 1994, senere brukt i utkastet til et manifest som ble utgitt i 1996: New Labour, New Life for Britain («Det nye Labour, nytt liv for Storbritannia»).
Etter John Smiths plutselige død i 1994 tok Tony Blair over som partileder. Blair fortsatte partiets dreining mot høyre og fikk partiet med på å akseptere store deler av de reformer Margaret Thatcher og de konservative hadde gjennomført i løpet av sin regjeringstid på 1980– og 1990–tallet. Peter Mandelson var sentral i denne prosessen og var en innflytelsesrik person i partiet. Sammen med Blair selv, Gordon Brown og Alastair Campbell er han ansett som en av hovedarkitektene bak Det nye Labour.
Ehrlichia
Historikk
Sykdommen arter seg vanligst som en akutt, febril tilstand med hodepine og muskelsmerter som de vanligste kliniske funn, men nedsatt matlyst, kvalme, leddsmerter og tørrhoste forekommer hyppig. Ubehandlet kan sykdommen vare i uker. Et alvorlig, sepsisliknende sykdomsbilde med dødelig utgang forekommer hos under 2 % av pasientene, da spesielt blant eldre mennesker.
Litauen under Sommer-OL 2012
Litauen deltok under Sommer-OL 2012 i London som ble arrangert i perioden 27. juli til 12. august 2012.
Arvid Bergstøl
Arvid Bergstøl (født Leif Arild Bergstøl 10. februar 1936 i Kristiansand) er en norsk reklameillustratør og kunstner. Han startet selskapet Ava reklame i Kristiansand i 1959, og stod med dette bak byens første profesjonelle reklamebyrå.
Som kunstner har Bergstøl blant annet deltatt i utstillingen «Klar til kunst» til inntekt for bladet Klar i 2009.
Gabriel Bibron
Liv og virke
Han døde i forholdsvis ung alder (42 år) av tuberkulose.
Fylkesvei 817
Før 1. januar 2010 var veien riksvei, etter at regionsreformen trådte i kraft har den status som fylkesvei.
Frank Brissach
Frank Brissach (født 17. april 1963 i Grong) er en norsk friidrettstrener. Han er stort sett selvlært som trener. Som aktiv friidrettsutøver deltok han i øvelsene lengde og tresteg. Han hadde personlige rekorder som aktiv på henholdsvis 7,17 og 14,92 m. Han er nå trener i Trondheim Friidrett.
Varaner
Kroppsbygning og levevis
Lungene og hjertet er mer effektive enn hos andre øgler. Hvis en ser bort fra de akvatiske arter, så har ikke anaerob forbrenning like stor betydning som hos andre skjellkrypdyr, og blodet inneholder lite melkesyre. Det antas også at varaner er mer intelligente enn andre øgler, og det er påvist at de kan telle til seks.
Luxembourg under Sommer-OL 2012
Luxembourg deltok under Sommer-OL 2012 i London som ble arrangert i perioden 27. juli til 12. august 2012. Det var tjuetredje gangen Luxembourg deltok i et sommer-OL.
Irwell
Utover i det 19. århundre ble det behov for stadig større transportfartøy, og Liverpool begynte å etablere seg som viktigste havn i området. Dermed ble Manchester skipskanal åpnet i 1894. Den kom for sent til å redde bomullsindustrien, men gjorde Manchester til landets tredje største havn, til tross for at byen ligger omkring 65 km fra kysten.
Bo Hjalmar Brekke
Bo Brekke har forfattet boka Sally Ann – Poverty to hope (2005) - Knut Bry er bokas fotograf.
Super-G under Paralympiske vinterleker 1994
Klasse LW2
Ole Johan Kristoffersen kom på 11.-plass og Asle Tangvik kom på 16.-plass.
Caleb Carr
Liv og virke
Carr studerte historie ved New York University. Han er en mye brukt spaltist på områdene politikk og militære saker, redaktør for publikasjonen MHQ: The Quarterly Journal of Military History og forlagsredaktør for Random House sin sakprosaserie Modern Library of War.
Gjert Andersen
Gjert Andersen (født 17. mars 1947 i Bærum) er en tidligere norsk kombinertløper som hadde sin styrke i hoppbakken. Han representerte Stabæk IF.
VM i turn 1907
Medaljeoversikt
*) Siden medaljevinnerne som representerte det østerriks-ungarske imperiet kom fra Böhmen, ble de vunnede medaljene flere år senere overført til Tsjekkoslovakia av FIG.
Sergio Pignedoli
Apostolisk delegat i Afrika
Den Den 23. september 1960 ble han igjen pavelig diplomat, som pavelig delegat til Sentral-Vestre-Afrika.
Kardinal
Pave Paul VI kreerte ham til kardinal i 1973 og utnevnte ham til president for Sekretariatet for de ikke-kristne.
Svangerskap
Uke 7 (fosterets uke 5)
Anleggene til hender og føtter begynner så vidt å vises. Hodet vokser mye denne uken og hjernen begynner å utvikles. Lengden på embryoet er nå ca. 10 mm.
Uke 8 (fosterets uke 6)
Embryoet er nå ca. 2,5 cm langt og veier 1 gram. Det vokser omtrent 1 mm om dagen. Armene og hendene utvikler seg, og man kan se antydninger til fingre. Føttene vokser til. Man ser også antydninger til ansikt, øynene er dekket av hud, som senere blir til øyelokk. Små hevelser på siden av hodet viser at anlegget til det ytre øret er på plass. Hjertet har begynt å slå, og man kan høre hjertelyd.
Château de Laubade
Historie
Huset ble stiftet i 1870, av familien Gascogne. I 1974 ble eiendommen kjøpt opp av Maurice Lesgourgues, da hadde den 40 hektar vinmarker. Hennes sønn, Jean Jacques Lesgourgues, arvet eiendommen, og fokuserte produksjonen til kun armagnac. Han kjøpte også opp flere vinmarker, slik at eiendommen fikk sin nåværende størrelse. De er i dag bas-armagnacs største produsent.
Svangerskap
Uke 28 (fosterets uke 26)
Fosteret vokser til en lengde av 38 cm og en vekt på omkring 1,2 kg. Øyelokkene åpner og lukker. Lungene og åndedrettssystemet er nå tilstrekkelig utviklet til at et barn født i uke 28 har en sjanse til å være levedyktig.
Etymologi
Svangerskap Ordet "svanger" var et adjektiv som opprinnelig stammer fra 1200-tallets tysk ("schwanger"). Svanger betød i denne sammenhengen en tung eller langsom ting, mens endelsen "skap" er lagt til for å omdanne adjektivet til substantiv. "Svanger" som adjektiv er lite brukt i norsk i dag.
143 (tall)
143 (ett hundre og førtitre) er det naturlige tallet som kommer etter 142 og kommer før 144. 143 er et oddetall.
Norge under andre verdenskrig
Det okkuperte Norge ble delvis styrt av Vidkun Quislings regjering under tysk kontroll, og med omfattende tysk militær tilstedeværelse. Fastlandet var ikke involvert i regulære krigshandlinger etter kapitulasjonen i juni 1940, med ett viktig unntak. Det østligste Finnmark var sterkt berørt av kampene ved Murmanskfronten fra 1941. All bebyggelse i Finnmark og Nord-Troms ble brent og befolkningen tvangsevakuert da tyskerne høsten 1944 trakk seg tilbake etter nederlaget på Murmanskfronten. Deretter ble Øst-Finnmark frigjort av sovjetiske styrker i oktober 1944. Ved Tysklands kapitulasjon la de tyske styrkene i Norge ned våpnene uten kamp 8. mai 1945. Svalbard og Jan Mayen ble ikke okkupert.
Planlegging og opptrapping
Fra slutten av januar fikk Wilhelm Keitel ansvaret for forberedelsene til en aksjon mot Norge, og det ble nå sendt flere spioner til Norge i tillegg til personell på ambassaden. Bertold Benecke var leder for tysk spionasje i Norge under dekke av å være handelsattaché, han ble erklært persona non grata 1. april 1940. Etterretningens toppsjef, Wilhelm Canaris, var selv på et kort opphold i Norge i mars. Opplysninger ble i stor utstrekning hentet fra åpne kilder, for eksempel kart over havneanlegg og informasjon om Forsvarets kapasitet. Fra 19. februar, tre dager etter Altmark, bestemte Hitler at planleggingen av Weserübung skulle intensiveres. Nikolaus von Falkenhorst fikk 21. februar overraskende oppdraget med å forberede invasjonen av Norge. Samme ettermiddag skisserte Falkenhorst ved hjelp av en Baedeker reisehåndbok (han hadde «ingen anelse» om Norge) utkast til plan. Til forskjell fra tidligere planer (utarbeidet av Krancke) ville Falkenhorst okkupere Jylland og Fyn samtidig med landgangen i Norge, Falkenhorst mente kontroll over flyplassene på Jylland var nødvendig for at Luftwaffe skulle operere over Sør-Norge umiddelbart etter landgangen. Hitler aksepterte planen og bestemte at hele Danmark skulle okkuperes invasjonsdagen. Ifølge Tamelander og Zetterling var okkupasjonen av Danmark et ledd i invasjonen av Norge.
Felttoget i Norge
General Kristian Laake mente det var nytteløst å yte motstand og ble 11. april byttet ut med oberst Ruge. Den britisk og franske regjering hadde 9. april gjort det klart at de ville sende hjelp, og Ruge mente at det derfor var grunnlag for å yte motstand. Ruges plan var å hindre tyske styrker å få landforbindelse mellom Oslo og Trondheim via Gudbrandsdalen og Østerdalen, samt mellom Østlandet og Vestlandet via Hallingdal og Valdres. Med alliert hjelp ville Ruge gjenerobre Trondheim. På Østlandet foregikk kamphandlinger blant annet på Midtskogen 10. april, i Østfold 10.–14. april, på Ringerike 11.–16. april, ved Strandløkka 14.–17. april, i Lunner 14.–17. april, langs Randsfjorden, i Ådalen og Valdres 14. april–2. mai, på Dombås 14.–19. april, i Gråbeinhølet og Mørkedalen 18. april, ved Bagnsbergatn gård 19.–21. april, ved Lundehøgda 20.–21. april, ved Islandsmoen 23.–26. april, i Hallingdal 24.–28. april, ved Breidablikk, ved Hovinheia i Telemark 25. april–2. mai, ved Os 2. mai og i Vinjesvingen 3.–5. mai.
Norsk kapitulasjon
De fleste norske styrkene i Sør-Norge inkludert Trøndelag ga opp 3–4. mai, mens norske og allierte styrker hadde framgang i kampene om Narvik. Den norske regjeringen ble informert 31. mai om at de allierte på grunn av krigen på kontinentet ville trekke seg ut av Norge. Regjeringen vedtok i statsråd 7. juni at kongen, kronprinsen og regjeringen foreløpig skulle flytte sitt sete til Storbritannia for å fortsette kampen utenfra. De reiste fra Tromsø til London med den britiske krysseren «Devonshire» 7. juni. Kongen og kronprinsen var ombord i «Devonshire» sammen de fleste statsråder med unntak av Koht ombord i «Fridtjof Nansen», Frihagen og Mowinckel i Stockholm, Arne Sunde i London, og Anders Fjelstad i Paris. «Devonshire» ankom Clyde 10. juni 1940. Kronprinsesse Märtha, prins Harald og hans søstre var tidligere evakuert fra Elverum til Sverige.
Kapitulasjonsavtalen mellom de tyske og norske overkommandoene ble undertegnet 10. juni 1940 i Trondheim. Etter kapitulasjonen rykket tyske styrker nordover til områder som ikke var erobret i felttoget. Den norske grensevakten i Øst-Finnmark besto til 18. juni, da Hitler ga ordre om at vaktholdet skulle overtas av SS.
Kong Haakon avviste kravet om å abdisere i en tale 8. juli.